Diari Oficial de la Generalitat Valenciana


Sumari del DOGV 6068, del 30-07-2009 (2009/8473)

RESOLUCIÓ de 19 de maig de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de la Llosa, província de Castelló, en favor de Gas Natural Cegás, SA. Expedients: CBREDE/2005/15/12 i CBREDE/2006/7/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6068

Data del DOGV
:   30-07-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/8473


Data del document
:   19-05-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 19 de maig de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de la Llosa, província de Castelló, en favor de Gas Natural Cegás, SA. Expedients: CBREDE/2005/15/12 i CBREDE/2006/7/12. [2009/8473]  
Vist que la companyia Gas Alicante, SA, actualment Endesa Gas Distribución, SA, va presentar, amb data 12 d'agost de 2005, davant del Servici Territorial d'Energia de Castelló de la Conselleria d'Infraestructures i Transport, juntament amb el projecte d'autorització administrativa per a la distribució de gas natural al terme municipal de la Llosa, firmat per un tècnic competent i visat pel Col·legi Oficial corresponent amb data 5 d'agost de 2005, un escrit en què sol·licita que li fóra atorgada l'autorització administrativa per a la distribució de gas natural al municipi de la Llosa, província de Castelló, així com la documentació complementària al projecte presentada el 2 de novembre i el 15 de desembre de 2005. (CBREDE/2005/15/12).  
Vist que va ser realitzada la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent, que es va publicar en els diaris El Periòdico Mediterráneo, el 2 de març de 2006, i en El Mundo, el dia 27 de febrer de 2006; en el Butlletí Oficial de la Província de Castelló, l'11 de març de 2006, i en el Diari Oficial de la Comunitat Valenciana, el 22 de febrer de 2006.  
D'acord amb la documentació que hi ha en l'expedient, va ser presentat un escrit d'al·legacions per l'empresa Gas Natural Cegás, SA, que, en síntesi, manifesta:  
1. Que és part interessada en l'expedient, i que va presentar sol·licitud d'autorització administrativa per a la gasificació al municipi de la Llosa. 2. Que en el projecte presentat per Endesa Gas Distribución, SA, s'observen deficiències tècniques com són, la determinació exacta de la infraestructura de connexió a la xarxa d'APA(1), així com la garantia de subministrament a tota la zona d'expansió de sòl del municipi, ja que es limita a uns quants trams de carrers molt concrets que s'indiquen que seran ampliats a la resta de zona urbana i d'expansió, sense tindre en compte l'elevat cabal que s'hi haurà de preveure, ni les instal·lacions necessàries per a això, sense que s'haja establit la categoria de zones urbanes i urbanitzables que tinguen projecte d'urbanització aprovat ni la ubicació sobre el plànol i, a més, manca d'una descripció de l'organització, sistemàtiques i recursos destinats a diferents operacions annexes a l'autorització que sol·licita. 3. Que, d'altra banda, l'empresa que al·lega manifesta que el projecte que ha presentat té les característiques que patix el que ha presentat Endesa Gas Distribución, SA, els avantatges d'este i la posició rellevant que com a empresa distribuïdora té a l'àmbit de la Comunitat Valenciana, i exposa la fonamentació jurídica que considera d'aplicació.  
L'escrit esmentat es va traslladar a l'empresa peticionària, que va contestar i va manifestar, en síntesi, el següent:  
1. Que en el projecte i documentació addicional presentats es definixen amb exactitud el total de les suposades deficiències tècniques mencionades en les al·legacions. No obstant això, aclarix certs aspectes relacionats per l'empresa al·legadora, com són: que l'alimentació a les xarxes de distribució definides es realitzarà a partir del gasoducte de transport València-Barcelona, el titular de les quals és Enagás, per mitjà de la construcció d'una antena de penetració en APA(1) que donarà subministrament al terme municipal de la Llosa i el projecte del qual es troba en fase d'elaboració, partint de la posició 15.09X de l'esmentat gasoducte de transport; que l'àmbit de la sol·licitud es limita al sòl urbà del nucli principal de població de la Llosa i la xarxa primària discorre pels vials principals de les poblacions a partir de la qual es desenvoluparan les xarxes secundàries en funció de la demanda de consum, dimensionant el disseny de la xarxa bàsica de manera que siga capaç de donar subministrament a totes les zones d'expansió de sòl previstes al municipi i que les infraestructures necessàries per a cobrir el subministrament d'estes formaran part de nous projectes de sol·licitud a mesura que hi sorgisca la necessitat. 2. A continuació, respon dels avantatges que, com a empresa distribuïdora, manté en el mercat de combustibles gasosos i la legislació que considera d'aplicació.  
Vist que sol·licitat pel Servici Territorial d'Energia un informe a l'Ajuntament de la Llosa, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual faça constar les condicions que considere oportunes referides a la sol·licitud d'Endesa Gas Distribución, SA, figura en l'expedient la remissió de l'informe sol·licitat, en el qual es manifesta que hauran de reposar-se els paviments afectats exactament iguals als que ara hi ha, i s'hauran d'afegir les condicions tècniques en les característiques constructives de la rasa que allotge la canonada en tot el recorregut.  
Traslladat el referit informe a l'empresa sol·licitant, esta va contestar i va manifestar que assumirà les condicions per a l'execució de les obres quan siga sol·licitada la llicència per al corresponent projecte d'execució d'instal·lacions de gas natural.  
Vist que les característiques bàsiques contingudes en la documentació presentada per Endesa Gas Distribución, SA, són les següents:  
-Punt de connexió:  
a) A la xarxa bàsica de transport d'Enagás, l'emplaçament i la situació de la qual no queden identificats i possibilita dos posicions, la 15.09.X2 o la 15.10.  
b) Possibilitat d'instal·lar depòsits de GNL fins que no puga realitzar-se la connexió amb el gasoducte amunt descrit.  
- Estació de regulació i mesurament (ERM).  
El subministrament s'efectuarà des d'una ERM, amb rang de pressió APA/MPA(1) a partir de la connexió referida, a una pressió màxima d'entrada 10 bar i màxima d'eixida 0'4 bar, de doble línia i cabal 2x1000 m³(n)/h, que cal situar en la zona nord-oest del nucli urbà.  
-Xarxa principal i secundària. Característiques:  
Des de l'ERM descrita, s'instal·la la canonada de polietilé PE-100 d'alta densitat i qualitat SDR 17'6, amb diàmetre de 110 mm i longitud total de 403 ml a una pressió MPA(1).  
Xarxa secundària de distribució en MPA(1), amb canonada de polietilé d'alta densitat SDR 17'6, diàmetre 110 mm i canonada de polietilé de mitjana densitat, SDR 11 de diàmetres 90 i 63 mm.  
Les canonades discorren, en condicions normals, a una profunditat de 0'60 m en les voreres, i de 0'80 m en els casos en què es trobe un altre tipus de terrenys.  
- Plans d'expansió:   
· Durant el primer any, en el nucli urbà, s'executarà la totalitat de la xarxa primària en MPA(1) i l'ERM abans definides.  
· Es fa una estimació a 20 anys en què es realitzarà la resta de gasificació, segons el creixement vegetatiu per a totes les zones i la resta del municipi que en el futur puga urbanitzar-se.  
Vist l'escrit presentat per la companyia Gas Natural Cegás, SA, amb data 17 de març de 2006, davant del Servici Territorial d'Energia de Castelló de la Conselleria d'Infraestructures i Transport, juntament amb el projecte d'autorització administrativa per a la distribució de gas natural al terme municipal de la Llosa, firmat per un tècnic competent i visat pel Col·legi Oficial corresponent el 10 de març de 2006, perquè li siga atorgada l'autorització administrativa i l'aprovació de projecte per a la distribució de gas natural al municipi de la Llosa, província de Castelló, així com l'addenda I al projecte visada amb data 29 de maig de 2006. (CBREDE/2006/7/12)  
Vist que sol·licitat pel Servici Territorial d'Energia un informe a l'Ajuntament de la Llosa, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegás, SA, consta en l'expedient la remissió de l'escrit sol·licitat, en què emet un informe desfavorable, ja que considera el traçat inadequat perquè preveu la connexió amb una xarxa que està projectada pel carrer Séquia.  
Traslladat l'informe a l'empresa sol·licitant, i en relació amb les condicions de l'Ajuntament, va presentar una addenda II al projecte firmada per un tècnic competent i visada pel Col·legi Oficial corresponent el 22 de novembre de 2007, que modificava una part del traçat projectat.  
La documentació mencionada es va traslladar a l'Ajuntament de la Llosa, el qual va emetre un informe favorable sobre la instal·lació, amb les condicions que s'esmenten en el referit informe i que remeses novament a Gas Natural Cegás, SA, va donar la conformitat.  
Vist que Endesa Gas Distribución, SA, i Gas Natural Cegás, SA, tenen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que, en la data que és dictada la present resolució, consta justificadament acreditada a esta Direcció General d'Energia per part d'Endesa Gas Distribución, SA, i Gas Natural Cegás, SA, les dades referides als punts següents:  
- La zona geogràfica per a la qual se sol·licita autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Vist que la finalitat que es perseguix, d'acord amb les sol·licituds i documentació presentada, amb la construcció de les instal·lacions, és dotar d'infraestructura gasista al municipi com a energia alternativa, facilitar el desenvolupament industrial i la diversificació energètica.  
Vist el contingut dels informes del Servici Territorial d'Energia de Castelló, encarregat de la instrucció de l'expedient de sol·licitud.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V Distribució de combustibles gasosos per canalització, del títol IV Ordenació del subministrament de combustibles gasosos per canalització de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que hi ha entre la totalitat de les sol·licituds presentades per a la construcció de les xarxes de distribució de gas natural al terme municipal de la Llosa, íntima connexió a l'efecte de la seua resolució, es procedix a acumular-les, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de l'inici, podrà disposar la seua acumulació a altres amb què tinga identitat substancial o íntima connexió.  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, a la connexió al gasoducte Xilxes-Almenara a través del punt de connexió al municipi de la Llosa, a l'abast, la qualitat i condicions tècniques dels plantejaments realitzats a través de les sol·licituds tramitades, en virtut del que s'ha establit anteriorment i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
La concurrència de peticionaris a l'autorització administrativa per a la gasificació del municipi de la Llosa en favor de Gas Natural Cegás, SA, i denegar la resta de sol·licituds que formen i que han sigut acumulades al present expedient, amb les condicions i les característiques següents:  
- Subjecte: Gas Natural Cegás, SA.  
- Tipus de gas: gas natural.  
- Punt de connexió:  
Amb el gasoducte Xilxes-Almenara, en el seu ramal secundari en MPB(1), que disposa d'autorització administrativa de la Direcció General d'Energia, de 26 de febrer de 2008, i que transcorre, entre altres, pel terme municipal de la Llosa.  
- Estació de regulació i mesurament (ERM)  
L'alimentació de la xarxa es realitza des del punt de connexió abans especificat fins a l'ERM, el rang de pressió del qual és MPB/MPA(1), amb cabal nominal de 500 m³(n)/h i que està situada al camí d'Almenara.  
- Traçat i característiques de la canonada:  
Des de l'eixida de l'ERM recorre els carrers Ausiàs March, Guillem de Castro, del Calvari i Francisco Molina, fins al carrer Goya. La canonada és de polietilé PE-100, qualitat SDR 17'6, a una pressió MOP(1) de 0,4 bar, amb diàmetres de 200 mm i 160 mm, i les longituds són, respectivament, de 220 ml i 813 ml.  
La xarxa secundària serà executada en funció de l'evolució real de la demanda dels consums, així com del creixement vegetatiu de les zones establides.  
Les canonades discorren, en condicions normals, a una profunditat de 0'60 m en les voreres i de 0'80 m en els casos en què es trobe un altre tipus de terrenys.  
- Descripció de la zona geogràfica sol·licitada.  
La zona urbana del municipi d'acord amb el que s'ha indicat en el plànol de traçat núm. 5841-PA 4.1. Rev 02 de la documentació corresponent a l'addenda II.  
- Delimitació geogràfica.  
Les zones urbanes queden reflectides en el projecte i addendes I i II, qualificades així en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.  
Les condicions a què queda sotmesa la present resolució de concurrència són les següents:  
1. Les instal·lacions que s'han de construir es faran d'acord amb el projecte tècnic d'execució i les addendes presentades, amb les característiques, i tenint en compte les prescripcions establides per l'Ajuntament de la LLosa, contingudes en la sol·licitud per a l'obtenció de l'autorització administrativa i l'aprovació d'este, que cal presentar en el Servici Territorial d'Energia de Castelló dins del termini de tres mesos, comptadors a partir de la data de la notificació de la present resolució i, en tot cas es referiran als elements compresos en l'àmbit d'aplicació del Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
2. En relació amb el projecte tècnic d'execució haurà de fer-se menció, d'acord amb les característiques que s'arrepleguen en el resolc únic, dels punts següents:  
a) Descripció concreta de la delimitació geogràfica, així com la dels vials que la limiten, corresponent a les fases compreses en els plans d'expansió i assenyalades en el plànol núm. 4336-PN 5.1. Rev 02 de l'addenda II amb data de visat de 22 de novembre de 2007.  
b) Situació urbanística i administrativa actualitzada de les àrees que comprenen cada una de les fases d'expansió, d'acord amb el vigent Pla General d'Ordenació Urbana, i en particular de les actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.   
(1) APA: 4 bar< P = 16 bar  
MOP: Màxima Pressió d'Operació   
MPB: 0,4 bar< P = 4 bar  
MPA: 0,05 bar < P = 0,4 bar  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport, en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 19 de maig de 2009.- El director general d'Energia: Antonio Cejalvo Lapeña.